.pl

pl. היא סיומת האינטרנט הלאומית של שמות התחום (domain name) של אתרי אינטרנט הרשומים בפולין. הסיומת נרשמה בשנת 1990, ומנוהלת על ידי ארגון המחקר והפיתוח הפולני NASK.

היסטוריה
בזמן המלחמה הקרה, מדינות המערב פתחו בחרם כלכלי על מדינות הגוש המזרחי. ארגון בשם CoCom, שהיה האחראי על החרם, הפחית בשנים האחרונות של המלחמה הקרה את החרם על שיתוף הפעולה הטכנולוגי עם מדינות פוסט-קומוניסטיות. בעקבות ההפחתה בחרם, נוצרה הסיומת pl. בשנת 1990. שם התחום המשני  הראשון בסיומת זו היה pwr.pl. של אתר האוניברסיטה לטכנולוגיה בורוצלב.

בשנת 2003 השיקה NASK את טכנולוגיית IDN , המאפשרת להשתמש באותיות לטיניות, יווניות, עבריות או קיריליות בשמות התחום. עד שנת 2008 נרשמו מעל למיליון אתרים תחת סיומת זו, ונכון לסוף שנת 2013, מספר האתרים הרשומים תחת הסיומת הגיע ל-2.4 מיליון.

סיומות אינטרנט משניות

כללי
 com.pl. - גופים מסחריים
 net.pl. - תשתיות רשת
 art.pl. - אמנות
 edu.pl. - מוסדות חינוך
 gov.pl. - גופים ממשלתיים
 info.pl. - (כללי) אינפורמציה
 mil.pl. - גופים צבאיים
 media.pl. - גופי תקשורת
 org.pl. ו-ngo.pl. - ארגונים ללא כוונת רווח/ארגונים חוץ-ממשלתיים

שמות תחום אזוריים
(קיימות מעל 100 סיומות אינטרנט משניות אזוריות)
 warszawa.pl. - ורשה
 krakow.pl. - קרקוב
 lodz.pl. - לודז'
 wroclaw.pl. - ורוצלב
 poznan.pl. - פוזנן
 gdansk.pl. - גדנסק
 lublin.pl. - לובלין
 katowice.pl. - קטוביץ
 czest.pl. - צ'נסטוחובה
 torun.pl. - טורון
 olsztyn.pl. - אולשטין
 radom.pl. - ראדום

קישורים חיצוניים

 
 מידע על הסיומת pl. באתר IANA
 דף הבית של הסיומת

הערות שוליים

פולין: מדע וטכנולוגיה